CRONICA GENERAL DE ESPANA 
469 
honrra del lexaron la priesa que traya. Et el rey don Alfon- 
so non pudo al fazer en Estella por que es muy fuert, et tor 
naron se asus regnos; et despues torno a Burgos e fizo y no- 
ble monesterio para dueynna que oy dizen Guelgas e fizo y 
otro monesterio que dizen el hospital para enfermos e para 
romeros e dio les grandes heredades et muchas riquezas, e 
despues establecio en Palencia escuelas e inbio por maestros 
aFrancia e aLonbardia; despues gano fastas toda Gascueyna 
por razon desu muller dona Leonor que la debia heredar por 
razon de su madre. 
DELA BATALLA DE YBEDA 
Et entanto sallieron las tregoas delos moros et este rey 
don Alfonso no quiso aver paz con ellos por se vengar dela 
de Arcos, e assi corrieron christianos et fizieron grant dayn- 
no en Vbeda et en Baeca et en Johen et en An du char. Des 
pues lebanto se Mahomat fijo del rey que vincio la de Ar- 
quos con poder de moros cerquo Salba tierra, et con ingenios 
e con luega cerqua que non avian acorro ninguno et por fan- 
bre prisola enel aynno que andaba la era en mil CCXLIX 
enel mes de Setiembre. Aqua el rey don Alfonso llego su po- 
der cabo Talabera por dar lit aMahomat con esfuerco de su 
fijo el infante don Eerrando, despues obo su consello mas so- 
segado, que respusiese al moro mensagero que fuese e que 
l'arian vna bueiia batalla e non rebata e que le prometiesse 
dia sabido atodo su poder de Mahomat. E assi fue en cerra- 
do entre ellos e con esto torno se el moro e retouo se Salba - 
tierra. 
Item el rey don Alfonso obo su consello conel arcbispo de 
Toledo e con los obispos e los ricos homines, e dixo: que mas 
queria vna vez morir que siempre andar en esto. E mando 
por toda lo plata, vasos e sortillas e oregeras e cendales, 
porporas e piteras e todo esto vender e fazer armas para la 
batalla; e los prelados conpecaron depredicar la cruzada. En 
tanto fino; el infante don Ferrando en Madrit enel aynno que 
